Съобщение за инвестиционно предложение за Подробен устройствен план - изменение на плана за застрояване  за УПИ Х-259, кв. 24 по плана на с. Подлес, общ. Главиница с цел създаване на устройствена основа за изграждане на птицеферма за интензивно отглеждане на птици-бройлери с капацитет на работа 80 000 места за птици 

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя “ДЕ” ООД инвестиционно предложение за Подробен устройствен план - изменение на плана за застрояване  за УПИ Х-259, кв. 24 по плана на с. Подлес, общ. Главиница с цел създаване на устройствена основа за изграждане на птицеферма за интензивно отглеждане на птици-бройлери с капацитет на работа 80 000 места за птици попада в обхвата на т. 1 „Селско, горско и водно стопанство”, буква „д” – Интензивно животновъдство (инвестиционни предложения, невключени в приложение № 1) от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-3396-(6)-27.08.2020 г. Копие на писмото е изпратено до община Главиница, Кметство село Подлес, ОДБХ-Силистра и ИАОС. 
